Matteo Maria Zuppi

Matteo Maria Zuppi (født 11. oktober 1955 i Roma) er en italiensk erkebiskop. Han er siden år 2015 erkebiskop av Bologna.


== Liv og virke ==


=== Bakgrunn ===
Zuppi studerte ved blant annet det pavelige Lateranuniversitetet og La Sapienza der han skrev en avhandling om kristendommens historie.


=== Prest ===
Han ble presteviet 9. mai 1981 i katedralen i Palestrina av biskop Renato Spallanzani av Palestrina (1975-86). Fra da av og til 2000 var han kapellan (viceparroco) i basilikaen Santa Maria in Trastevere i Roma, og deretter var han sogneprest samme sted frem til 2010. Den 15. november 1988 ble han inkardinert i bispedømmet Roma.
Han var fra 1983 til 2012 rektor ved kirken Santa Croce in Lungara og fra 1995 til 2012 var han medlem av presterådet.
I 1990 fikk han sammen med Andrea Riccardi, Mario Raffaelli og Jaime Gonçalves rollen som meglere i forhandlingene mellom regjeringen i Mosambik (som da var kontrollert av sosialistene i Frente de Libertaçao de Moçambique, kjent som Frelimo, og partiet Resistência Nacional Moçambicana – Renamo), som siden 1975 hadde utkjempet en borgerkrig. Etter 27 måneder med megling førte forhandlingene den 4. oktober 1992 til fredsavtalen fra Roma, som betydde slutten på fiendtlighetene. For disse resultatene ble Zuppi og Riccardi utnevnt til æresborgere av Mosambik. Senere fortsatte han å arbeide med det såkalte «parallelle diplomati» til kommuniteten Sant'Egidio. Fra 2000 til 2012 var han kirkelig generalassistent for Fellesskapet Sant'Egidio.
Fra sentrum av Roma ble han overført til periferien. I 2010 ble han utnevnt til sogneprest i kirken Santi Simone e Giuda Taddeo i Torre Angela, et av de mest folkerike sognene i bispedømmet Roma. I 2011 ble han prefekt for Syttende prefektur i Roma. Han utga noen publikasjoner om pastorale emner. I 2006 ble han utnevnt til pavelig æreskapellan med tittel monsignore.


=== Hjelpebiskop ===
I januar 2012 utnevnte pave Benedikt XVI Zuppi til hjelpebiskop i Roma og titulærbiskop av Villa Nova. Zuppi ble bispeviet den 14. april samme år av kardinal Agostino Vallini i San Giovanni in Laterano. Som hjelpebiskop av Roma var han ansvarlig for byens sentrum og ledet reformer for fattige og syke. Zuppi etablerte også kontakter med tradisjonalister og feiret pinsedag 2014 den hellige messe i pakt med den ekstraordinære form i kirken Gesù e Maria i Roma.


=== Erkebiskop ===
Den 12. desember 2015 ble Zuppi installerert som erkebiskop av Bologna, etter kardinal Carlo Caffarra som fikk trekke seg tilbake av aldersgrunner. Han er en sterk talsmann for immigranter og de fattige. Han skrev et forord til jesuittpateren James Martins bok Building a Bridge: How the Catholic Church and the LGBT Community Can Enter into a Relationship of Respect, Compassion, and Sensitivity.


=== Kardinal ===
Pave Frans kreerte ham til kardinalprest den 5. oktober 2019, og han ble tildelt Sant'Egidio som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Vincenzo Vannutelli (1836-1930) *1880
Kardinal Giovanni Battista Nasalli Rocca di Corneliano (1872-1952) *1907
Erkebiskop Marcello Mimmi (1882-1961) *1930
Erkebiskop Giacomo Palombella (1898-1977) *1946
Kardinal Michele Giordano (1930-2010) *1972
Kardinal Agostino Vallini (1940- ) * 1989
Kardinal Matteo Maria Zuppi (1955- ) * 2012


== Referanser ==


== Eksterne lenker ==
«Archbishop Matteo Maria Zuppi». Catholic Hierarchy (engelsk). Arkivert fra originalen 25. mai 2018. Besøkt 25. mai 2018.